Reutlingen

Dinas ym Maden-Württemberg, yr Almaen yw Reutlingen. Dyma brifddinas eponymaidd dosbarth Reutlingen. Yn Ebrill 2008 ei phoblogaeth oedd 109,828. Ceir yn Reutlingen ddiwydiant tecstiliau hirsefydlog, ynghyd â chyfleusterau peirianwaith, nwyddau lledr, a chynhyrchu dur. Mae un o'i strydoedd, Spreuerhofstrasse, yn enwog am ei bod yn stryd gulaf y byd (lled 31 cm). Daearyddiaeth Lleolir Reutlingen oddeutu 35 km i'r de o brifddinas dalaith Baden-Württemberg, Stuttgart. Gorwedd yng nghornel de-orllewinol yr Almaen, ger y Jura Swabaidd, sef y rheswm y'i gelwir yn fynych 'Clwyd y Jura Swabaidd' (Almaeneg: Das Tor zur Schwäbischen Alb). Mae Afon Echaz, un o isafonydd Afon Neckar, yn llifo trwy ganol y ddinas.